Document ID: 31998R2139

Komisjoni määrus (EÜ) nr 2139/98,
6. oktoober 1998,
millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja kaitstud geograafiliste tähiste registrisse, mis on ette nähtud nõukogu määruses (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta) lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 14. juuli 1992. aasta määrust (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta, [1] viimati muudetud määrusega (EÜ) nr 1068/97, [2] eriti selle artikli 7 lõike 5 punkti b,
ning arvestades, et:
Prantsusmaa on esitanud vastavalt määruse (EMÜ) nr 2081/92 artiklile 5 komisjonile taotluse nime registreerimiseks geograafilise tähisena;
kooskõlas nimetatud määruse artikli 6 lõikega 1 on leitud, et taotlus vastab kõikidele kõnealuses määruses sätestatud nõudmistele ja sisaldab eelkõige artikli 4 kohaselt nõutud teavet;
komisjonile on saadetud mitu eespool nimetatud määruse artiklis 7 määratletud vastuväidet pärast käesoleva määruse lisas esitatud nime avaldamist Euroopa Ühenduste Teatajas, [3] kuid üksnes üks vastuväidetest on tunnistatud õigustatuks ning vastuvõetavaks; tagasilükatud vastuväidetes ei olnud esitatud vastuväite alust või see ei olnud piisav kõnealuse artikli lõikes 4 sätestatud vastuväite esitamiseks;
vastavalt kõnealuse määruse artikli 7 lõikele 5 ning pidades silmas asjaolu, et Prantsuse tootjad esitasid vastuväite, palus komisjon asjaomasel liikmesriigil kokkulepe saavutada; kokkulepet siiski ei saavutatud ning komisjon peab seega tegema otsuse kõnealuse nime registreerimise kohta;
Taani tootjate esitatud vastuväidet silmas pidades peab komisjon oma arvamuse läbi vaatama asjaolude tõttu, mis ei olnud teada, kui vastuväide komisjonile saadeti; see vastuväide tuleks samuti arvesse võtta;
vastavalt määruse (EMÜ) nr 2081/92 artikli 13 lõikele 4, mis on lisatud nõukogu määrusega (EÜ) nr 535/97, [4] võib ette näha kuni viieaastase üleminekuperioodi artikli 7 lõike 5 punkti b alusel, kui muu hulgas on tooteid (nagu käesoleval juhul), mis on seaduslikult olnud turul vähemalt viie aasta jooksul enne määruse (EMÜ) nr 2081/92 artikli 6 lõikes 2 sätestatud avaldamise kuupäeva; kõnealuse üleminekuperioodi võib ette näha üksnes siis, kui ettevõtted on asjaomaseid tooteid seaduslikult turustanud, kasutades kõnealuseid nimesid pidevalt vähemalt viie aasta jooksul enne selle määruse artikli 6 lõikes 2 sätestatud avaldamise kuupäeva; asjaomased liikmesriigid kinnitavad, et need tingimused on täidetud;
asjaomaste poolte esitatud vastuväiteid silmas pidades on asjakohane kolmeaastane üleminekuperiood; kõnealust üleminekuperioodi kohaldatakse äriühingute Salaisons du Pays d’Oc, Sør-Wi A/S, Sørwi A/S, Suhls Pålæg A/S, Steff-Houlberg, Vestjyske Slagterier A.m.b.a. ja Danish Crown suhtes; nimetatud äriühingud täidavad määruse (EMÜ) nr 2081/92 artikli 13 lõikes 4 sätestatud tingimusi;
seetõttu tuleks kõnealune nimi kanda kaitstud päritolunimetuste ja geograafiliste tähiste registrisse ja võtta kaitstud geograafilise tähisena ühenduses kaitse alla;
käesoleva määruse lisaga täiendatakse komisjoni määruse (EÜ) nr 2400/96 [5] (viimati muudetud määrusega (EÜ) nr 2008/98 [6]) lisa;
käesoleva määrusega ettenähtud meetmed on kooskõlas geograafiliste tähiste ja päritolunimetuste regulatiivkomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas osutatud nimi lisatakse komisjoni määruse (EÜ) nr 2400/96 lisasse ja kantakse kaitstud geograafilise tähisena (KGT) määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja geograafiliste tähiste registrisse.
Äriühingud Salaisons du Pays d’Oc, Sør-Wi A/S, Sørwi A/S, Suhls Pålæg A/S, Steff-Houlberg, Vestjyske Slagterier A.m.b.a. ja Danish Crown võivad jätkata oma toote turustamist nime all "Jambon de Bayonne" kolme aasta jooksul alates käesoleva määruse jõustumise kuupäevast. Etiketil peab olema selgelt märgitud toote tegelik päritolu.
Artikkel 2
Käesolev määrus jõustub Euroopa Ühenduste Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 6. oktoober 1998

Labels: 3
18
17
6